stanford-oval/wikipedia huggingface dataset:
קוהומולוגיית צ'ך

במתמטיקה, קוהומולוגיית צ'ך היא קוהומולוגיה המוגדרת על אלומות על מרחבים טופולוגיים. היא קרויה על שמו של אדוארד צ'ך.
קוהומולוגיית צ'ך היא כלי המאפשר לבצע חישובים על מידע גלובלי של מרחב מתוך תכונות מקומיות של אותו המרחב. באופן יותר פורמלי, קוהומולוגיית צ'ך בנויה על מנת לקודד מידע על החתכים הגלובליים של האלומה עליה היא מוגדרת.
בניה

נניח כי X הוא מרחב טופולוגי וכי  {\mathcal {F}} היא אלומה של חבורות אבליות על X. על מנת לבנות את קוהומולוגיית צ'ך נבנה תחילה את קומפלקס צ'ך, קומפלקס קו-שרשרת שבעזרתו תוגדר הקוהומולוגיה.
בניה > קו-שרשראות

נניח כי  {\mathcal {U}}=\{U_{\alpha }\}_{\alpha \in I} הוא כיסוי פתוח של X וכי קבוצת האינדקסים I היא קבוצה סדורה חלקית. נגדיר חבורות קו-שרשראות על  {\mathcal {U}} עם ערכים ב {\mathcal {F}} באופן הבא:
0-קו-שרשראות יוגדרו להיות פונקציות השולחות כל קבוצה פתוחה  \,U_{\alpha } לאיבר בחבורה  \,{\mathcal {F}}(U_{\alpha }). כלומר, נוכל לרשום:
באופן דומה, 1-קו-שרשראות יוגדרו להיות פונקציות השולחות כל חיתוך  U_{\alpha }\cap U_{\beta } של שתי קבוצות פתוחות שונות בכיסוי  \,{\mathcal {U}} לאיבר בחבורה  \,{\mathcal {F}}(U_{\alpha }\cap U_{\beta }). כלומר, נוכל לרשום:
באופן כללי, נגדיר q-קו-שרשראות על ידי:
אוסף ה-q-קו-שרשראות מהווה חבורה אבלית לכל q.
בניה > אופרטור השפה

על מנת להפוך את חבורות הקו-שרשרת שהוגדרו לעיל לקומפלקס קו-שרשרת, נגדיר העתקת שפה:
על מנת לפשט את הסימון, נסמן  U_{\alpha \beta }=U_{\alpha }\cap U_{\beta }, ובאופן דומה עבור כמות גדולה יותר של אינדקסים.
בהינתן איבר  \omega \in C^{q}({\mathcal {U}},{\mathcal {F}})
נגדיר:
כאשר  {\check {\alpha }}_{i} מסמן שמשמיטים באותו האיבר את האינדקס ה-i, למשל
 \omega _{\alpha _{1}{\check {\alpha _{2}}}\alpha _{3}}=\omega _{\alpha _{1}\alpha _{3}}.
נזכור כי  \delta \omega \in C^{q+1}({\mathcal {U}},{\mathcal {F}}) היא פונקציה המתאימה לכל אוסף של q+2 אינדקסים שונים  \alpha _{0}<\alpha _{1}<\dots <\alpha _{q}<\alpha _{q+1} איבר בחבורה האבלית  {\mathcal {F}}(U_{\alpha _{0}\alpha _{1}\dots \alpha _{q}\alpha _{q+1}}). בהינתן אוסף אינדקסים כזה, לכל  0\leq i\leq q+1 האיבר  \omega _{\alpha _{0}\alpha _{1}\dots {\check {\alpha _{i}}}\dots \alpha _{q}\alpha _{q+1}} שייך לחבורה האבלית  {\mathcal {F}}(U_{\alpha _{0}\alpha _{1}\dots {\check {\alpha _{i}}}\dots \alpha _{q}\alpha _{q+1}}). מכיוון ש {\mathcal {F}} היא אלומה, הרי שניתן בעזרת הומומורפיזם הצמצום של  {\mathcal {F}} לצמצם איבר זה לאיבר בחבורה  {\mathcal {F}}(U_{\alpha _{0}\dots \alpha _{i}\dots \alpha _{q}\alpha _{q+1}})
(שהרי בבירור מתקיים  U_{\alpha _{0}\alpha _{1}\dots \alpha _{i}\dots \alpha _{q}\alpha _{q+1}}\subseteq U_{\alpha _{0}\alpha _{1}\dots {\check {\alpha _{i}}}\dots \alpha _{q}\alpha _{q+1}})
את האיבר מהתקבל לאחר הצמצום נסמן גם כן על ידי  \omega _{\alpha _{0}\alpha _{1}\dots {\check {\alpha _{i}}}\dots \alpha _{q}\alpha _{q+1}}.
מכיוון שלכל i, לאחר הצמצום איבר זה שייך לחבורה האבלית  {\mathcal {F}}(U_{\alpha _{0}\dots \alpha _{i}\dots \alpha _{q}\alpha _{q+1}}), הרי שניתן לחבר ולחסר איברים אלה, ולכן  (\delta \omega )_{\alpha _{0}\alpha _{1}\dots \alpha _{q}\alpha _{q+1}} מוגדרת היטב.
ניתן להראות על ידי חישוב ישיר שמתקיים  \delta ^{2}=\delta \circ \delta =0, ולכן  (C^{q}({\mathcal {U}},{\mathcal {F}}),\delta ) הוא אכן קומפלקס קו-שרשרת.
בניה > אופרטור השפה > דוגמה

נניח כי  f\in C^{0}({\mathcal {U}},{\mathcal {F}}) היא 0-קו-שרשרת. אז לכל  \alpha \in I, מתקיים  f_{\alpha }\in {\mathcal {F}}(U_{\alpha }). לכל זוג אינדקסים שונים  \alpha ,\beta \in I כך ש \,\alpha <\beta  מתקיים  (\delta _{0}f)_{\alpha \beta }\in {\mathcal {F}}(U_{\alpha }\cap U_{\beta }), ובאופן מפורש:
 (\delta _{0}f)_{\alpha \beta }={f_{\alpha }}|_{U_{\alpha }\cap U_{\beta }}-{f_{\beta }}|_{U_{\alpha }\cap U_{\beta }}
בניה > אופרטור השפה > חישוב הגרעין של  \,\delta _{0}

נניח כי  f\in \ker \delta _{0}. אז לכל  \alpha ,\beta \in I כך ש \,\alpha <\beta  מתקיים  f_{\alpha }|_{U_{\alpha \beta }}-f_{\beta }|_{U_{\alpha \beta }}=0. כלומר, על כל חיתוך של זוג קבוצות פתוחות  U_{\alpha }\cap U_{\beta } מתקיים  f_{\alpha }|_{U_{\alpha \beta }}=f_{\beta }|_{U_{\alpha \beta }}. לפיכך, אקסיומת ההדבקה של האלומה  {\mathcal {F}} מתקיימת, ולכן קיים חתך גלובלי  f_{X}\in {\mathcal {F}}(X), כך שלכל  \alpha \in I מתקיים  f_{X}|_{U_{\alpha }}=f_{\alpha }.
גם ההפך נכון, בהינתן חתך גלובלי  f_{X}\in {\mathcal {F}}(X), נוכל להגדיר 0-קושרשרת  f\in C^{0}({\mathcal {U}},{\mathcal {F}}) על ידי  \,f_{\alpha }=f_{X}|_{U_{\alpha }}, ובבירור מתקיים  f\in \ker \delta _{0}.
לפיכך, הגרעין של  \,\delta _{0} שווה בדיוק לחבורת החתכים הגלובליים של האלומה  \,{\mathcal {F}}, כלומר  \ker \delta _{0}={\mathcal {F}}(X).
בניה > קוהומולוגיה

קוהומולוגיית צ'ך ביחס לכיסוי  {\mathcal {U}} עם ערכים ב {\mathcal {F}} מוגדרת להיות הקוהומולוגיה של הקומפלקס-קושרשרת שהוגדר לעיל. במילים אחרות, חבורות הקוהומולוגיה ה-q מוגדרת על ידי:
קוהומולוגיית צ'ך של המרחב X מוגדרת באמצעות עידונים של הכיסויים השונים על X. אם  {\mathcal {V}} הוא עידון של הכיסוי  {\mathcal {U}}, אז מהעתקות הצמצום של האלומה נקבל העתקה מושרית בקוהומולוגיה
לכל q.
קבוצת כל הכיסויים הפתוחים על X היא קבוצה מכוונת (על ידי עידונים), ולכן ההעתקה המושרית יוצרת מערכת מכוונת של חבורות אבליות. קוהומולוגיית צ'ך של X מוגדרת להיות הגבול הישר של מערכת זו:
כיסוי לרה ומשפט לרה > כיסוי לרה

כיסוי  {\mathcal {U}}=\{U_{\alpha }\}_{\alpha \in I} נקרא כיסוי לרה (על שם המתמטיקאי הצרפתי ז'אן לרה) אם לכל קבוצה  U=U_{\alpha _{1}\dots \alpha _{q}} שהיא חיתוך של מספר סופי של קבוצות מהכיסוי ולכל  \,q\geq 1 מתקיים  H^{q}(U,{\mathcal {F}}|_{U})=\{0\}. כלומר, לכל חיתוך של מספר סופי של קבוצות מהכיסוי U, קוהומולוגיית צ'ך של המרחב הטופולוגי U (עם הטופולוגיה המושרית), מתאפסת.
כיסוי לרה ומשפט לרה > משפט לרה

נניח שX הוא מרחב טופולוגי,  {\mathcal {F}} אלומה על X, ו- {\mathcal {U}}=\{U_{\alpha }\}_{\alpha \in I} הוא כיסוי לרה. אז קוהומולוגיית צ'ך של X ביחס לאלומה  {\mathcal {F}} שווה לקוהומולוגיית צ'ך של X ביחס לכיסוי  {\mathcal {U}}. כלומר לכל  q\geq 0 מתקיים  H^{q}(X,{\mathcal {F}})=H^{q}({\mathcal {U}},{\mathcal {F}}).
למשפט לרה חשיבות רבה משום שהוא מאפשר במקרים רבים לחשב את קוהומולוגיית צ'ך של מרחב טופולוגי באופן מפורש.
ראו גם

קיומן של פונקציות מרומורפיות לא קבועות על משטח רימן קומפקטי - דוגמה להוכחה המשתמשת בקוהומולוגיית צ'ך.
לקריאה נוספת

Algebraic curves and Riemann Surfaces - Rick Miranda, AMS press 1995
Robin Hartshorne (1997). Algebraic Geometry. Springer-Verlag. ISBN 0-387-90244-9.
מסכת סוכה

הדף הראשון במסכת סוכה
מַסֶּכֶת סֻכָּה היא המסכת השישית בסדר מועד, במסכת זו מובאים ההלכות העוסקות במצוות הנוהגות בחג סוכות, כגון מצוות סוכה, וארבעת המינים.
בתלמוד בבלי בדפוס וילנא יש למסכת זו 55 דפים ובכתב יד מינכן יש למסכת זו 17 עמודים.
המסכת מונה 53 משניות.
תוכן המסכת

כאמור המסכת עוסקת במצוות הנוהגות בחג הסוכות: שני הפרקים הראשונים במסכת עוסקים בדיני עשיית הסוכה ומצוות הישיבה בה.
בפרק השלישי דנים בהלכות ארבעת המינים. בפרק הרביעי ממשיכים לדון בהלכות אלה בנוסף למצוות הערבה למזבח ומצוות ניסוך המים. הפרק החמישי מתאר את שמחת בית השואבה במקדש, וכן מוסיף פרטים על קרבנות מוספי החג ועוד עניינים מסדרי המקדש.
מיקומה של המסכת בסדר מועד

לפי הקדמתו של הרמב"ם למשנה, לאחר שהסתיים הדיון בענייני שבת (מסכתות שבת ועירובין), פסח, שקלים ויום הכיפורים (מסכת יומא), הגיע תור שלוש הרגלים, ומכיוון שענייני פסח כבר נדונו במסכת פסחים, ובשבועות נותרו לדיון רק ענייני יום טוב, ראוי היה שמסכת ביצה תסודר לפני מסכת סוכה. עם זאת, מפאת ריבוי המצוות בחג הסוכות, סודרה מסכת סוכה לפני מסכת ביצה.
שמות פרקי המסכת

סֻכָּה (אחת עשרה משניות) – עוסק בדיני בניית הסוכה, הסכך והדפנות.
הַיָּשֵן תַּחַת הַמִּטָּה (תשע משניות) – משלים את דיני בניית הסוכה, ודן בהלכות ישיבת סוכה.
לוּלָב הַגָּזוּל (חמש עשרה משניות) – דיני ארבעת המינים וכשרותם.
לוּלָב וַעֲרָבָה (עשר משניות) – פרטים נוספים בהלכות ארבעת המינים (בפרט בדיני נטילת לולב בשבת) וכן ניסוך המים ומצוות ערבה במקדש.
הֶחָלִיל (שמונה משניות) – שמחת בית השואבה וחג הסוכות בבית המקדש באופן כללי.
בסך הכל יש במסכת 53 משניות.
פרשני מסכת סוכה > על המשניות (סוכה)

פירוש המשניות להרמב"ם – לרבי משה בן מימון.
פירוש רע"ב – לרבי עובדיה מברטנורא.
תוספות יום טוב – לרבי יום-טוב ליפמן הלר.
תפארת ישראל – לרבי ישראל ליפשיץ.
הלכתא גבירתא – לרבי ישראל ליפשיץ.
מלאכת שלמה – לרבי שלמה העדני.
פרשני מסכת סוכה > ראשונים על תלמוד בבלי (סוכה)

פירוש רש"י – לרבי שלמה בן רבי יצחק ירחי.
תוספות – לבעלי התוספות.
פירוש רב ניסים גאון – לרבי ניסים בר יעקב.
ספר מרדכי – לרבי מרדכי בר הלל אשכנזי.
ספר רבינו אשר (רא"ש) – לרבי אשר בן יחיאל.
הלכות רב אלפס (רי"ף) – לרבי יצחק בר יעקב אלפסי.
המאור הקטן – לרבי זרחיה הלוי מגירונה (רז"ה).
מלחמות ה' (השגות על רז"ה) – לרבי משה בן נחמן (רמב"ן).
חידושי הרמב"ן – לרבי משה בן נחמן.
חידושי הרשב"א – לרבי שלמה בן אדרת.
חידושי הריטב"א – לרבי יום טוב בן אברהם אשבילי.
בית הבחירה – לרבי מנחם המאירי.
תוספות הרא"ש – לרבי אשר בן יחיאל.
פרשני מסכת סוכה > אחרונים על תלמוד בבלי (סוכה) > על הדף

ציוני מסורת הש"ס, עין משפט ונר מצווה – לרבי יהושע בועז.
הגהות הב"ח – לרבי יואל סירקש מחבר פירוש בית חדש (ב"ח).
גיליון הש"ס – לרבי עקיבא איגר.
פרשני מסכת סוכה > אחרונים על תלמוד בבלי (סוכה) > ספרים

כפות תמרים – לרבי משה בן חביב.
ערוך לנר – לרבי יעקב אטלינגר.
פני יהושע – לרבי יעקב יהושע פולק.
ציון לנפש חיה (צל"ח) – לרבי יחזקאל לנדא.
חדושי הלכות ואגדות מהרש"א – לרבי שמואל אליעזר הלוי איידלס.
חכמת שלמה (מהרש"ל) – לרבי שלמה לוריא.
חידושי וביאורי הגר"א – להגאון מווילנה.
הגהות וחידושי הרש"ש – לרבי שמואל שְׂטְרָאשׁוּן.
שמן רוקח – לרבי אלעזר לעוו.
בית יחזקאל – לרבי יחזקאל סרנא.
שלטי הגבורים (על הרי"ף והמרדכי) – לרבי יהושע בועז.
דברי חמודות (על הרא"ש) – לרבי יום-טוב ליפמן הלר.
מעדני יום טוב (על הרא"ש) – לרבי יום-טוב ליפמן הלר.
בירור הלכה מאת הרב אברהם יצחק הכהן קוק, בהוצאת מכון הלכה ברורה, על דפיה הראשונים של המסכת.
פרשני מסכת סוכה > על תלמוד ירושלמי (סוכה)

פירוש פני משה – לרבי משה מרגלית.
הגהות הגר"א – להגאון מווילנה.
נר מערבי (כולל מסורת הש"ס, עין משפט ונר מצווה) – לרבי יוסף שאול נתנזון.
גיליון אפרים – לרבי אפרים דב הכהן לאפ אבד"ק וורז'בלובה.
שערי ירושלמי – לרבי דוברוש אשכנזי אבד"ק לובלין.
פרשני מסכת סוכה > על אגדות הש"ס (סוכה)

עין יעקב (הכותב) – לרבי יעקב בן שלמה אבן חביב.
עיון יעקב – לרבי יעקב ריישר.
עץ יוסף (הליכות חינוך) – לרבי חנוך זונדל בן יוסף.
ענף יוסף (פורת יוסף) – לרבי חנוך זונדל בן יוסף.
יד יוסף (מראה מקומות) – לרבי חנוך זונדל בן יוסף.
מאור עיניים (הריא"ף) – לרבי יאשיהו בן יוסף פינטו.
אגדות מהרש"א – לרבי שמואל אליעזר הלוי איידלס.
אהבת איתן – לרבי אברהם משכיל לאיתן.
עין איה – לרב אברהם יצחק הכהן קוק.
פרשני מסכת סוכה > על תוספתא (סוכה)

מנחת בכורים – לרבי שמואל אביגדור תּוֹסְפָאָה.
מצפה שמואל – לרבי שמואל אביגדור תּוֹסְפָאָה.
חסדי דוד – לרבי דוד פארדו.
הגהות הגר"א – להגאון מווילנה.
חזון יחזקאל – לרבי יחזקאל אברמסקי.
ספרי ביאורים ללימוד קל (סוכה)

משניות מבוארות (קהתי) – לרב פינחס קהתי.
תלמוד שטיינזלץ – לרב עדין אבן ישראל (שטיינזלץ).
מהדורת שוטנשטיין – הוצאת ארטסקרול.
ש"ס המאור – מהדורת 'ושננתם'.
פירוש חי – רבי חיים פרוש.
לקריאה נוספת

אברהם וולפיש, הסוכה ומשל העבד: החידה שבפשר, מחקרי ירושלים בספרות עברית כרך כג (תש"ע) עמ' 77–98.
הערות שוליים

↑  תלמוד בבלי, מסכת סוכה, דף ל"ד, עמוד ב'.
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| סוכות |
| --- | --- | --- |
| מהלך החג | יום טוב ראשון • חול המועד סוכות • הושענא רבה • שמיני עצרת/שמחת תורה |  |
| סוכה | סכך • אכילה בסוכה • שינה בסוכה • ברכת לישב בסוכה • אושפיזין • מצטער פטור מן הסוכה • תשבו כעין תדורו • מעמיד • דופן עקומה • הלכות סוכה |  |
| ארבעת המינים | אתרוג, לולב, הדס וערבה • הלכות ארבעת המינים • קוישיקלך |  |
| מנהגים | הושענות • הקפות • חיבוט ערבה • זכר לשמחת בית השואבה • תיקון ליל הושענא רבה |  |
| מצוות הנוהגות  בזמן בית המקדש | מצוות ערבה במקדש • הקפת המזבח • ניסוך המים • שמחת בית השואבה • הקהל • שמחת הרגלים |  |
| שמיני עצרת ושמחת תורה | תפילת הגשם • וזאת הברכה • דגל שמחת תורה • הקפות בשמחת תורה • הקפות שניות |  |
| תפילות ופיוטים | פיוטי הושענות (כהושעת אלים) • פיוטי הגשם (אף ברי · זכור אב · שפעת רביבים) • מפי אל • סוכה ולולב לעם סגולה • משה אמת |  |
| שירי החג | אורחים לחג • שלומית בונה סוכה |  |
| שונות | שמחת הרגלים • מסכת סוכה • שלומית בונה סוכה • סהרנה |  |
חגי ישראל ומועדיו • שלוש הרגלים 
| --- | --- |
בקרת זהויות :  GND: 1174405678  VIAF: 1561154622388044710002   WorldCat (עם VIAF): 1561154622388044710002 
סוכה בתל אביב
מטבע ממרד בר כוכבא המציג את ארבעת המינים לשיטת רבי עקיבא (שלא צריך אלא רק אחד מכל מין), שלא התקבלה כהלכה
פיורדלנד

אגם מאריאן בפארק לאומי פיורדלנד שבשטח האזור
פיורדלנד (באנגלית: Fiordland; מילולית: ארץ הפיורד) הוא אזור גאוגרפי בניו זילנד, הממוקם בצדו הדרום-מערבי של האי הדרומי, אחד משני האיים העיקריים המרכיבים את המדינה. חבל הארץ, המשתרע על פני השליש המערבי של חבל סאות'לנד, מנוהל רובו ככולו על ידי הפארק הלאומי פיורדלנד, ששטחו 12,607 קילומטרים רבועים – הפארק הלאומי הגדול ביותר בניו זילנד ואחד מהגדולים בעולם. באזור מתגוררים בני אדם מעטים, והוא האזור המדולל ביותר מבחינת אוכלוסייה מכל האזורים היבשתיים בניו זילנד.
רוב השטח מכוסה על ידי הרים גבוהים, פסגות מושלגות, אגמים עמוקים ועמקים צרים. הפיורדים הרבים הפזורים ברחבי האזור הקנו למקום את שמו. מקור המילה "פיורד" (fjord) בשפה הנורווגית, ופירושה הוא עמק שהועמק על ידי קרחון יבשתי או רעש אדמה, בדרך כלל עם שוליים תלולים, שממשיך מתחת לפני הים.
עקב פני השטח התלולים, כמויות הגשמים הרבות והצמחייה הצפופה רוב השטח הפנימי של הפיורדלנד איננו נגיש. כתוצאה מכך החבל ידע התיישבות ופעילות אנושית מזערית למדי. הקמת יישובים, סלילת דרכים, ציד ודיג, כריתת עצים וכריית מחצבים נעשו באופן מוגבל בלבד. על כן פיורדלנד מהווה דוגמה לאזור טבע בראשיתי יוצא דופן המעוטר בשורה של מינים אנדמיים הייחודיים לאזור, חלק מצויים בסכנת הכחדה.
בפיורדלנד שוכנים כמה פיורדים יודעים, המכונים באופן מסורתי "סאונד" (Sound) אף שגאוגרפית הם אינם כאלו (ככלל, סאונד רחב יותר מפיורד). מתוך שנים עשר הפיורדים העיקריים שבחוף המערבי של החבל אל האוקיינוס, המילפורד סאונד הוא המוכר, הנגיש והפופולרי ביותר לתיירות. דרומה משם מצוי פיורד ידוע נוסף, הדאוטפול סאונד, אשר גדול בהרבה מהמילפורד אך פחות נגיש ומתויר ממנו. באזור נמצאים גם שני מפלים בולטים, בראון וסאת'רלנד, מאות מטרים גובהם. שני מפלים אלו הם מהגבוהים בניו זילנד בכלל ובעולם בפרט. לצדם החבל מתגאה גם בשלושת האגמים העמוקים במדינה: אגם טה אנאו, אגם האורוקו ואגם מאנאפואורי. טה אנאו הוא גם האגם השני בגודלו בניו זילנד, ולצידו מצוי בחבל גם האגם הרביעי בגודלו במדינה, אגם ואנקה.
The Awesome Adventures of Captain Spirit

| --- | --- |

 כללי
 תאריך הוצאה:  26 ביוני 2018
 סוגה:  משחק הרפתקאות גרפי
 פיתוח:  Dontnod Entertainment
 הוצאה לאור:  Square Enix
 ארץ מקור:  צרפת 
 שפות:  אנגלית, פורטוגזית ברזילאית, רוסית, סינית מפושטת, ספרדית, איטלקית, גרמנית, צרפתית, יפנית 
 עיצוב:  אדוארד קפלין
 סדרה:  "Life Is Strange"
 הערות:  תומך במערכות הפעלה של 64 ביט בלבד, החל מ-Windows 7.
 דרישות תוכנה
 מנוע משחק:  Unreal Engine 4
 מצבי משחק:  שחקן יחיד
 פלטפורמות:  Microsoft Windows   PlayStation 4   Xbox One
 מדיה:  הורדה דיגיטלית
 דרישות מערכת
 מעבד:  Intel Core i3-2100 או AMD Phenom X4 945 (מינימום)   Intel Core i5 3470 או AMD FX-8350 (מומלץ)
 זיכרון:  4GB (מינימום)   6GB (מומלץ)
 כרטיס מסך:  NVIDIA GeForce GTX 650 או AMD Radeon HD 7770 או יותר טוב (מינימום)   NVIDIA GeForce GTX 970 או AMD Radeon R9 280X (מומלץ)
 מקום פנוי:  5GB
 בקרים:  מקלדת ועכבר או ג'ויסטיק
 
 אתר רשמי
 
The Awesome Adventures of Captain Spirit (בתרגום חופשי לעברית: הרפתקאותיו המדהימות של קפטן רוח) הוא משחק וידאו מז'אנר משחק ההרפתקאות הגרפי אשר פותח על ידי Dontnod Entertainment ויצא לאור על ידי Square Enix ב-26 ביוני 2018 למחשב האישי ולקונסולות המשחקים PlayStation 4 ו-Xbox One. המשחק יהיה חינמי ועלילתו מתרחשת באותו יקום של המשחק "Life Is Strange".
משחקיות

"The Awesome Adventures of Captain Spirit" הוא משחק הרפתקאות-גרפי שבו השחקן מגלם את דמותו של כריס בן ה-10, שמדמיין את עצמו בתור גיבור על. התלבושות שלו ניתנות להתאמה אישית, בעוד שניתן לתקשר עם הסביבה, המכילה קווסטים (משימות) כמו חיפוש אוצרות וחקירת כוכבי לכת דמיוניים. עצי דיאלוג משמשים על מנת לתקשר עם הדמויות האחרות. הבחירות של השחקן ישפיעו על המשחק "Life Is Strange 2".
עלילה > רקע

המשחק מתרחש באותו יקום של סדרת המשחקים "Life Is Strange". העלילה סובבת סביב כריס בן ה-10 ומתרחשת כ-3 שנים אחרי אירועי "Life Is Strange" (כלומר, בשנת 2016), בעיירה ביבר קריק שבמדינת אורגון, בארצות הברית. כריס מתגורר עם אביו, צ'ארלס, שהתאלמן מאשתו זמן קצר לפני תחילת עלילת המשחק.
פיתוח והפצה

על פי המפתחת, "The Awesome Adventures of Captain Spirit" מהווה הגשמת חלום להרחיב את יקום "Life Is Strange", דבר שעלה במהלך פיתוח המשחק "Life Is Strange 2". המפתחים ראול ברבת' ומיצ'ל קות' חברו יחד לכותב ג'ין-לוק קנו כדי ליצור את הסיפור ואת הדמויות. שירי האלבום "Carrie & Lowell" מאת האומן סופיאן סטיבנס נמצאים בפסקול המשחק על מנת להמחיש את אווירת האבדון. עצי הדיאלוג במשחק שופרו כך שניתן יהיה לנוע בעולם במקביל. על ידי שימוש במנוע המשחק Unreal Engine 4, המפתחת פיתחה מערכת אנימציות של פנים ופיזיקה.
"The Awesome Adventures of Captain Spirit" נחשף במהלך מסיבת העיתונאים של מיקרוסופט ב-E3 2018 ב-10 ביוני 2018.
הערות שוליים

1 2 3 4  מייגן פרוקמקמנש, New Life is Strange game, The Awesome Adventures of Captain Spirit, is coming And it’s free, אתר The Verge, ‏‏10 ביוני 2018 (באנגלית)
1 2 3  קולין סטיבנס, Choices Made in Captain Spirit Will Affect Life Is Strange 2, אתר IGN, ‏‏11 ביוני 2018 (באנגלית)
1 2 3 4  איופי ווילסון, 25 minutes with Life is Strange 2's brilliantly unexpected free prequel  The Awesome Adventures of Captain Spirit, אתר EuroGamer, ‏‏10 ביוני 2018 (באנגלית)
1 2 3  מיכאל פוטר, ‘The Awesome Adventures of Captain Spirit’ Sets Stage for ‘Life Is Strange 2’, אתר Variety, ‏‏13 ביוני 2018 (באנגלית)
1 2  ניק סאמרס, 'Life is Strange' returns with 'The Awesome Adventures of Captain Spirit', אתר Engadget, ‏‏10 ביוני 2018 (באנגלית)
1 2  בן קוצ'רה, The Awesome Adventures of Captain Spirit is a ‘100 percent free’ game in the Life is Strange universe, אתר Polygon, ‏‏10 ביוני 2018 (באנגלית)
↑  בריטני ווינסט, E3 2018: Dontnod Entertainment's Michel Koch Talks The Awesome Adventures of Captain Spirit, אתר Shack News, ‏‏14 ביוני 2018 (באנגלית)
ג'ף הלפר

| --- | --- |

ג'ף הלפר בהרצאה בשנת 2008
 לידה:  28 בנובמבר 1946 (בן 78) היבלינג, ארצות הברית 
 מדינה:  ארצות הברית 
 השכלה:  אוניברסיטת ויסקונסין-מילווקי 
 מעסיק:  אוניברסיטת בן-גוריון בנגב, אוניברסיטת חיפה 
 
ג'ף הלפר (נולד ב-1946) הוא אנתרופולוג יליד ארצות הברית, סופר, מרצה ופעיל פוליטי שחי בישראל מאז 1973. הוא ייסד ומנהל את הוועד הישראלי נגד הריסת בתים.
הלפר כתב כמה ספרים על הסכסוך הישראלי-פלסטיני ומרצה לעיתים קרובות על הפוליטיקה בישראל, תוך התמקדות בשיטות אי-אלימות לפתרון הסכסוך. הוא תומך בתנועת ה-BDS והחרם האקדמי על ישראל, ורואה בישראל מדינת "אפרטהייד" המנסה "לייהד" את השטחים הפלסטיניים.
רעייתו, שושנה הלפר, הייתה פעילה בארגונים נשים בשחור ומחסום Watch.
ביוגרפיה

הלפר נולד וגדל במינסוטה, ארצות הברית, שם למד בישיבה. בהמשך הוא קיבל תואר דוקטור באנתרופולוגיה תרבותית ויישומית מאוניברסיטת ויסקונסין-מילווקי. בשנות ה-60 של המאה ה-20 הוא היה פעיל בתנועה לזכויות האזרח של ארצות הברית ובתנועת המחאה נגד מלחמת וייטנאם. הוא התנגד לגיוס למלחמה זו. ב-1966 ביקר באתיופיה במסגרת מחקר שערך על יהדות אתיופיה.
הלפר עלה לישראל בשנת 1973 ועבר להתגורר בירושלים, שם השלים את הדוקטורט שלו בנושא בעיות ילדים משכונות מצוקה בבתי־ספר. הוא שימש כמרצה מן החוץ בחוג לאנתרופולוגיה באוניברסיטת חיפה ובאוניברסיטת בן-גוריון בנגב. עם זאת, רוב הקריירה האקדמית שלו נעשתה במסגרת מכללת FWC, שהיא כיום חלק מאוניברסיטת לונג איילנד. בתחילה הוא היה מנהל המרכז לחקר המזרח התיכון של המכללה בירושלים, בשנת 1991 הוא מונה למנהל התפעול האקדמי הבינלאומי של המכללה, ולאחר מכן קודם לדרגת פרופסור חבר. מחקריו האקדמיים מתמקדים בהיסטוריה של ירושלים המודרנית, התרבות הישראלית העכשווית, והסכסוך במזרח התיכון.
ביוגרפיה > פעילות חברתית

בנוסף להוראה ומחקר, הלפר מעורב בפעילויות למען צדק חברתי בישראל. הוא התנדב לפעילויות חברתיות בשכונות מצוקה בירושלים במשך עשר שנים, והקים ארגון מחאה מזרחי בשם "אהל". הלפר שימש כיו"ר האגודה הישראלית למען יהודי אתיופיה, שהייתה פעילה בשנות ה-60 בקידום זכויותיהם של היהודים יוצאי אתיופיה, וקידמה את המחקר ההיסטורי של הקהילה היהודית באתיופיה. לאחר מבצע משה פעל למען שיפור תנאי קליטתם של עולי אתיופיה על ידי מתן דיור וחינוך נאות, תוך התחשבות בתרבותם הייחודית של העולים.
בירושלים התגורר הלפרין בשכונת נחלאות. הלפר הגיע לנחלאות במסגרת ההכנות לכתיבת עבודת הדוקטורט שלו באנתרופולוגיה. עבודתו חקרה אח הקשר שבין אתניות לחינוך. הלפר ניסה לבדוק במחקרו מדוע מתקשים בלימודים ילדיהן של משפחות המתגוררות בשכונות מסוימות. אחת המסקנות של מחקרו הייתה, שיש להעניק לילד, החל מגיל הגן, גירויים שיכינו אותו לקראת השתלבותו בחברה. במסגרת יישומו המעשי של המחקר, פתח בשכונה מועדון ששימש מרכז לימודי לילדים, שבו הפעילו את הילדים באמצעות ספרים, משחקים, צמחים, בעלי־חיים ועוד. בנוסף היה פעיל בוועד שכונת נחלאות.
ביוגרפיה > הקמת הוועד הישראלי נגד הריסת בתים

הלפר ייסד את הוועד הישראלי נגד הריסת בתים בשנת 1997, מתוך התנגדות למדיניותה של ממשלת ישראל בנושא זה. על פי הארגון, מאז 1967 ועד 2012 נהרסו יותר מ-26,000 בתים פלסטיניים על ידי צה"ל או על ידי רשויות אזרחיות. לפי הלפר, רק 5% מהריסות הבתים הוצדקו על ידי שיקולי ביטחון. חלק מהבתים שנהרסו הוא על קרקע פרטית פלסטינית. הלפר טוען שישראל נוקטת באמצעים שונים על מנת למנוע תנאי חיים נורמליים מהפלסטינים, ביניהם הפקעת קרקעות, תכנון מפלה במדיניות הקצאת קרקעות, הקצאה מגבילה של היתרי בנייה והריסת בתים פלסטיניים.
הלפר ארגן והוביל מספר פעולות ישירות נגד מדיניותה של ישראל. הוא נעמד מול דחפורים שניסו להרוס בתים פלסטיניים. הוא ארגן פלסטינים וגופים בינלאומיים שסייעו לבנות מחדש את הבתים שנהרסו. ב-3 באפריל 2008 הלפר נעצר בזמן מחאה מול דחפורים בשכונה פלסטינית. זהו המעצר השמיני עבורו. "כישראלים, אנו זוכים ליחס מיוחד", הוא אמר לאחר אחד המעצרים, "המשטרה לא תפגע בנו בזמן שאנו מתנגדים להריסה, אבל אם פלסטיני יעשה את זה, הם בהחלט יירו בו."
בדרך כלל הוועד הישראלי נגד הריסת בתים מקבל שיחת טלפון ממשפחה פלסטינית המודיעה כי דחפורים הגיעו לביתה. הוועד שולח למקום פעילים שמתנגדים להריסה ומפריעים לדחפורים. כמו כן הארגון מגייס כספים כדי לבנות מחדש את הבתים שנהרסו. בנוסף, תחת הנהגתו של הלפר, הוועד הישראלי נגד הריסת בתים מעודד דיאלוג בין קבוצות שונות במאמץ ליצור תקשורת פתוחה, אווירה של פיוס ושבירת סטריאוטיפים. בין התורמים לוועד היה זמר העם האמריקאי פיט סיגר.
ביוגרפיה > פעילויות נוספות

כפרופסור לאנתרופולוגיה, הלפר לימד באוניברסיטאות בישראל, ארצות הברית, אמריקה הלטינית ואפריקה.
בבחירות לרשויות המקומיות ב-1983 התמודד ברשימה עצמאית למועצת עיריית ירושלים. לקראת הבחירות המקומיות ב-1989 התמודד ללא הצלחה על ראשות רשימת רצ לעירייה.
הלפר היה חבר ב"ועדת התמיכה" של ועדת ראסל לעניין פלסטין.
הלפר נעצר לאחר שהשתתף במשט של פעילי שלום לעזה באוגוסט 2008, יחד עם מפגינים פרו-פלסטיניים נוספים מרחבי העולם. הוא היה הישראלי היחידי על הסיפון. במשט זה, בניגוד למשט המרמרה ב-2010, התירה ישראל את הגעתן של הספינות לעזה.
במרץ 2010 הלפר היה הנואם המרכזי ב"שבוע האפרטהייד הישראלי" באוניברסיטת גלאזגו.
במרץ 2017 נעצר הלפר, בעת שהדריך קבוצת תיירים במעלה אדומים, בעקבות שיחת טלפון מאזרח שחשד כי הלפר מחזיק בחומרים הקשורים ל-BDS, אף שלא מדובר בעבירה על החוק. הוא שוחרר לאחר זמן קצר.
עמדותיו

הלפר תומך בתנועת BDS ובחרם אקדמי על ישראל.
באפריל 2012 כתב הלפר כי "פתרון 'שתי מדינות לשני עמים' הוא כבר לא בר קיימא". לדבריו, "ההתנחלויות, גדר ההפרדה, הכבישים הנפרדים ופיצול השטח הפלסטיני מהווים 'עובדות בשטח' באופן משמעותי ומתמשך, ולכן אי אפשר עוד לדון באפשרות של מדינה פלסטינית רציפה, תקינה וריבונית. כמו כן, לא קיים רצון פוליטי בקהילה הבינלאומית שיאלץ את ישראל לצאת מהשטחים הכבושים".
בספטמבר 2012 הוועד הישראלי נגד הריסת בתים פרסם תמיכה מפורשת בפתרון הסכסוך הישראלי-פלסטיני על ידי פתרון מדינה אחת.